Rettens dom af 26. juni 2014 – Quimitécnica.com og de Mello mod Kommissionen
(Sag T-564/10) 1
(Konkurrence – karteller – det europæiske marked for fosfater til dyrefoder – bøder – ratevis betaling – kommissionsbeslutning hvorved det påbydes at stille en bankgaranti – begrundelsespligt – proportionalitet)
Processprog: portugisisk
Parter
Sagsøgere: Quimitécnica.com – Comércio e Indústria Química, SA (Lordelo, Portugal) og José de Mello – Sociedade Gestora de Participações Sociais, SA (Lissabon, Portugal) (ved advokaterne J. Calheiros og A. de Albuquerque)
Sagsøgt: Europa-Kommissionen (ved B. Mongin, V. Bottka og F. Ronkes Agerbeek, som befuldmægtigede, bistået af advokat M. Marques Mendes)
Sagens genstand
Påstand om delvis annullation af den beslutning, der angiveligt var indeholdt i Kommissionens regnskabsførers skrivelse af 8. oktober 2010, vedrørende afbetaling af den bøde, som blev pålagt sagsøgerne ved Kommissionens beslutning K (2010) 5004 endelig af 20. juli 2010 om en procedure i henhold til artikel 101 TEUF og EØS-aftalens artikel 53 (sag COMP/38.866 – fosfater til dyrefoder), for så vidt som den pågældende skrivelse pålægger sagsøgerne at stille en bankgaranti fra en bank med en langsigtet »AA«-kreditvurdering med henblik på at opfylde kravet om en ratevis betaling af bøden.
Konklusion
1)    Europa-Kommissionen frifindes.
2)    Quimitécnica.com – Comércio e Indústria Química, SA og José de Mello – Sociedade Gestora de Participações Sociais, SA bærer deres egne omkostninger og betaler Europa-Kommissionens omkostninger.
____________
____________
1 EUT C 55 af 19.2.2011.